ಸೌತಡ್ಕ ಮಹಾಗಣಪತಿ ದೇವಸ್ಥಾನೊ

ಸೌತಡ್ಕ ಮಹಾಗಣಪತಿ ದೇವಸ್ಥಾನೊ ದಕ್ಷಿಣ ಕನ್ನಡ ಜಿಲ್ಲೆದ ಬೆಳ್ತಂಗಡಿ ತಾಲೂಕುಡ್ ಇಪ್ಪುನ ಒಂಜಿ ಪುಣ್ಯಕ್ಷೇತ್ರೊ. ಸೌತಡ್ಕದ ದೇವೆರ್ ಗಣಪತಿ.

 ಇಪ್ಪುನ ಜಾಗೆ 
ಸೌತಡ್ಕ ಧರ್ಮಸ್ಥಳಡ್ದ್ ಬೆಂಗ್ಳೂರುಗ್ ಪೋಪುನ ಮಾರ್ಗೊಡು ಉಂಡು. ಧರ್ಮಸ್ಥಳಡ್ದ್ 17 ಕಿಲೋಮೀಟರ್ ದೂರೊಡ್ ಉಂಡು. ದೇವಸ್ಥಾನದ 6 ಕಿಮೀ ದೂರಡ್ ಪಟ್ರಮೆಡ್ ನೇತ್ರಾವತಿ ಸುದೆ ಉಂಡು. ಸುಬ್ರಹ್ಮಣ್ಯಡ್ದ್ 35 ಕಿ.ಮೀ ದೂರಡ್ ಈ ದೇವಸ್ಥಾನ ಉಂಡು ಕೊಕ್ಕಡಡ್ದ್ 3 ಕಿಲೋಮೀಟರ್ ದೂರಡ್ ದೇವಸ್ಥಾನ ತಿಕ್ಕುಂಡು. ಹೈವೆಡ್ದ್ 1 ಕಿಲೋಮೀಟರ್ ನಡತ್ತ್ಂಡ ದೇವಸ್ಥಾನ ತಿಕ್ಕುಂಡು. ಕೊಕ್ಕಡ ಮುಟ್ಟ ಬಸುಟ್ ಬತ್ತ್ ಅಲ್ತ್ ರಿಕ್ಷಾಡ್ ದೇವಸ್ಥಾನೊಗ್ ಭಕ್ತೆರ್ ಬರ್ಪೆರ್.

 ವಿಸೇಸೊಲು 
ಈ ದೇವಸ್ಥಾನಗ್ ಗರ್ಭಗುಡಿ ಇಜ್ಜಿ.  ಮರತ್ತ ಅಡಿಟ್ಟ್ ಗಣಪತಿ ದೇವರೆನ ಮಲ್ಲ ಮೂರ್ತಿ ಉಂಡು. ದಿನತ್ತ ೨೪ ಗಂಟೆಲಾ ವರ್ಷದ ೩೬೫ ದವಸೊಡ್ಲಾ ಈ ದೇವಸ್ಥಾನೊಡ್ ದರ್ಶನ ಮಲ್ಪೊಲಿ. ದೇವೆರೆನ ವಿಗ್ರಹದ ಎದುರು ಗಂಟೆಲೆನ್ ಕಟ್ಟ್ ದ್ ಅಲಂಕಾರ ಮಲ್ತಿನ ಇಪ್ಪುಂಡು. ಪರಕ್ಕೆ ಪಂಡಿನ ಭಕ್ತೆರ್ ಗಂಟೆನ್ ಕಟ್ಟುವೇರ್.https://kannada.nativeplanet.com/travel-guide/southadka-maha-ganapathi-temple-history-timings-and-how-to-reach/articlecontent-pf36354-003326.html ದೇವಸ್ಥಾನದ ಕೈತಲ್ ಮಸ್ತ್ ಮಂಗೆರ್ಲಾ ಉಲ್ಲ. ಜನವರಿಡ್ ದೇವಸ್ಥಾನದ ಜಾತ್ರೆ ಆಪುಂಡು. ದೇವಸ್ಥಾನೊಡ್ ಗೋಶಾಲೆಲಾ ಉಂಡು. ನಿತ್ಯ ಮಧ್ಯಾನ್ನ ಅನ್ನಸಂತರ್ಪಣೆ ನಡಪ್ಪುಂಡು.

 ಪುದಾರ್ದ ವಿಸೇಸೊ 
ಸೌತೆ ಪಂಡ ತೆಕ್ಕರ್ಪೆ, ಅಡ್ಕ ಪಂಡ ಕಂಡೊ. ಮುಲ್ಪ ಪೆತ್ತಲೆನ್ ಮೇಯ್ಪಾವಾರ ಬತ್ತಿನ ಜನಕ್ಕ್ ಲ್ ಗಣಪತಿದ ಮೂರ್ತಿನ್ ತೂಯೆರ್ ಗೆ. ಅಯ್ಕ್ ತೆಕ್ಕರ್ಪೆನ್ ನೈವೇದ್ಯ ಮಲ್ತ್ ದ್ ಪೂಜೆ ಮಲ್ತೇರ್ ಗೆ. ಅಂಚಾದ್ ಈ ಊರುಗ್ ಸೌತಡ್ಕ ಪಂಡ್ದ್ ಪುದಾರ್ ಬತ್ತ್ಂಡ್. ದೇವಸ್ಥಾನಗ್ ಗರ್ಭಗುಡಿ ಮಲ್ಪಾರಾಲಾ ಆಲೋಚನೆ ಆದಿತ್ತ್ಂಡ್. ಆಂಡ ಗಣಪತಿ ದೇವೆರ್ ಗರ್ಭಗುಡಿ ಕಟ್ಟಾವಾರೆ ಬೊಡ್ಚಿ ಪಂಡ್ ದ್ ಪ್ರೇರಣೆ ಕೊರ್ಯೆರ್. ಅಂಚಾದ್ ದೇವೆರ್ ಬಯಲ್ ಡ್ ಉಲ್ಲೇರ್.

 ಪ್ರಸಾದೊ 
ಸೌತಡ್ಕದ ಪಂಚಗಜ್ಜಾಯ ಪ್ರಸಾದ ಪ್ರಸಿದ್ಧ. ಪಂಚಗಜ್ಜಾಯನ್ ಬೆಲ್ಲ, ತಾರಾಯಿ ಪಾಡ್ದ್ ಮಲ್ಪುವೆೇರ್. ವಿಸೇಸ ಸಂದರ್ಭೊಲೆಡ್ ಗಣಪತಿಗ್ ಅಪ್ಪದ ಸೇವೆ ಮಲ್ತ್ ಪ್ರಸಾದದ ರೂಪೊಡ್ ಅಪ್ಪನ್ ಲಾ ಕೊರ್ಪೇರ್

 ಪಿದಾಯಿದ ಕೊಂಡಿ 
 https://enarada.com/annual-moodappa-seve-at-the-abode-of-lord-ganapati-nurtures-culture/
Photos of Southadka Shri Mahaganapathi Temple and description
 http://www.deccanherald.com/content/80925/miscellany.html
 https://web.archive.org/web/20200204065442/http://www.karnatakaholidays.com/southadka.php
  http://www.youtube.com/watch?v=cyrOxtHDThw
 https://web.archive.org/web/20210126105156/http://templesofkarnataka.com/navigation/details.php?id=337
 http://rcmysore-portal.kar.nic.in/temples/sowthadkatemple/
 https://enarada.com/moodappa-seva-begins-at-the-southedka-ganapathi-temple/

 ಉಲ್ಲೇಕೊಲು